
Programa Vacacional ta inicia awe na S.N. 

Iniciativa di Ministerio di Asuntonan General 



Vakantie grandi a cum- 
insa. Seis siman largo hopi 
mucha y hoben no tin scol 
y ta na cas of riba caya sin 
mucho coi haci. Pa yena 
e bashi aki Bureau “Ge- 
meenschapszin en Burger- 
participatie” di Ministerio di 
Asuntonan General hunto 
cu diferente otro departa- 
mento di gobierno a cum- 
insa for di ana pasa caba 
cu un programa educativo, 
recreativo y hopi varia pa 
entrene e hobennan duran¬ 
te e temporada di vakantie. 
Trabounan di “Bureau Ge- 
meenschapszin en Burger- 
participatie” ta encera entre 
otro desaroya y ehecuta 
e proyecto dinamico Bo- 
Bario. E actividadnan cu 
ta bay tin den e barionan 
den e simannan nos dilanti 
cu ta parti di e plan vaca¬ 
cional, no ta solamente pa 
mucha y hoben, pero algun 
di nan ta pa adulto tambe. 

Algun siman pasa Prome 
Minister Mike Eman a haya 


e programa vacacional 
aki y eynan el a splica cu 
e meta pa cua a bin cu e 
Bureau aki ta pa forma- 
cion di e relacionnan den 
barionan na Aruba. Esaki 


no ta solamente pa drecha 
e aspectonan fisico, pero 
sigur tambe pa pone aten- 
cion na e situacion social. 
Eman a enfatisa e dia ey 
cu comunitarismo mester 


wordo fortifica na Aruba. 
Awe e prome actividad de- 
portivo ta ranca sali den 
bario di San Nicolas. Pa 
9’or di mainta e weganan 
di Pannabol ta cuminsa na 


SportCentrum San Nico¬ 
las. Prome Minister ta bay 
ta eynan pa scop e prome 
bala. Tur mucha y hoben 
di e bario ta keda invita pa 
participa na e actividad aki. 


Mariott Resort ta ofrece pakete of otro trabao den e Resort 



Ya ta basta tempo caba, cu e 
situacion di e trahadornan den e 
Casino di Mariott Resort, ta salien- 
do for di man. Tur esaki, despues 
cu segun e trahadornan, nan a afil- 
ia na un sindicato. 

E situacion a bira mas tenso den 
e ultimo dianan aki, na momento 
cu gerente di e Casino, a hasi un 
peticion na tur e trahadornan, cu 
nan lo por tuma un pakete of pasa 
pa un otro trabao den e Resort 
mes, ya cu situacion ta hopi pre- 
ta na e Casino, segun gerencia a 
bisa nan den un carta. Den e carta 
aki e trahadornan ta haya e po- 
sibilidad pa pasa over pa un otro 
trabao of posicion cu ta habri, pa 
yena e vacaturanan aki cu ta entre 
otro; poolboy, suspervisor na e bar 
y otronan. 

Hecho ta cu e carta aki ta condi- 


ciona un contesta, mas tarda awe 
tardi, na unda e trahadornan mes¬ 
ter duna un contesta afirmativo ki 
posicion nan kiertuma, sino nan lo 
haya nan mes ta bai cas sin nada. 
Mas ainda cu gerencia a duna di 
conoce, cu ta te cu awe dialuna ta 
paga e trahadornan, despues di 
awe no tin nada mas pa esnan cu 
no a tuma nada. 

Ministro encarga cu turismo, Ot- 
mar Oduber, a duna di conoce cu 
elo ta para na banda di e trahador¬ 
nan di e Casino y cu elo bai mira 
mas afondo kiko henter e asunto 
aki ta encera. 

E disputa aki entre e gerencia di 
Casino na Mariott Resort y e traha¬ 
dornan den Casino ta saliendo for 
di man y cu no ta mira un solucion 
cla por lo pronto. No ta conoci, si 


e trahadornan di dicho Casino lo 
a aserca e Mediador di Gobierno, 
Anselmo Pontilius, riba e particu- 
laridad aki, pa purba soluciona e 
tension cu ya ta existi entre e dos 
partido nan aki, ya pa basta tempo. 

No ta conoci si Ministro Otmar 
Oduber lo bai tuma riba su respon- 


sabilidad, pa soluciona e situacion 
aki of elo trece na conocemento di 
Conseho di Ministro, pa mira kiko 
lo ta e pasonan mas adecua pa 
atende e asunto aki na Casino di 
Mariott Resort, cu ta indica di por 
bai for di man, si no bini un inter- 
mediacion of solucion inmediato. 

Ministro di Utilidad, 

dispuesto pa reuni cu U.E.A. pa solucion 



Ministro Mike de Meza, encarga 
cu Utilidad, a duna 
di conoce cu su 
persona ta 


puesto, pa sinta cu sindicato Union 
Electricista Arubano, ( UEA), pa 
soluciona e situacion di conflicto 
reinante, entre e sindicato y 
genrencia di Elmar. 

Den e ultimo siman 
nan aki, a bin ta tende 
di diferencianan di 
opinion, constante 
netre tradornan di 
Elmar y gerencia 
y cu na dado, mo- 
mento e impre- 
sion ta ser crea 
cu ni despues 
di sentenci- 
anan di Huez, 
e trankilidad 
entre e dos 
partidonan 
aki ta keda pa 
basta rato, cu 
no tin un otro 
conflicto ta 
bini padilanti. 


Ministro Mike de Meza, awor aki 
ta cla pa intermedia, entre e dos 
partido nan aki un biaha mas y a 
duna si di conoce cu e maheo dia- 
rio ta keda den man di gerencia y 
esaki su persona lo no mete den 
djele. 

Awor aki ta bin bon cla dilanti cu 
e sindicato ta vocifera, cu nan no 
tin ningun clase di confiansa mas 
den e director, Robert Henriquez y 
cu nan kier pa e bai como director 
for di Elmar, ya cu segun e sindi¬ 
cato, eno sa mahea e lugar. 

E sindicato a manda un carta, 
siman pasa na unda e ta trece di¬ 
lanti e hecho cu nan lo kier reuni 
riba e,”Comision di deferencia”. 
Esaki ta trata riba e hecho cu e 
sindicato a perde e caso den Corte 
riba asunto di mas riba nan salario. 

UEA, a duna gerencia di Elmar 
te cu diabierna cu a pasa ey, un 
ultimatum, pa reuni, pero esaki a 
vence y nada a sosode te cu awe 


mainta. E siman aki, lo sigui un re¬ 
union entre e sindicato y su miem- 
bronan, pa determina ki paso nan 
lo bai tuma awor cu nan no a bolbe 
haya oido. 

Elmar sinembargo a duna di 
conoce cu nan lo no reacion, por lo 
pronto den medionan di comunica- 
cion social. 

Ministro Mike de Meza a duna 
di conoce cu su persona ta willing 
pa duna un man, pero mestertene 
cuenta cu Gobierno ta haya peti- 
cion diariamente, pa reuni tanto cu 
gremio priva, como esnan di Gobi- 
erno mes. 

E minsitro di utilidad ta enfoca 
riba e hecho, cu ta keda na geren¬ 
cia di Elmar y e sindicato, UEA, cu 
ta nan ta na prome lugar yama pa 
sinta na mesa y soluciona e situa¬ 
cion reinante aki. Si esaki no logra, 
anto e proximo paso lo ta pa acudi 
na mediador di gobierno, Anselmo 
Pontiluis pa purba di haya otro. 



For di fuentenan fededigno, RTL Nieuws, awe tardi 
a duna di conoce cu su Mahestad, Reina Beatrix, a 
duna di conoce cu eta desaproba e hecho cu lo kier 
trece cambio den e forma pa huramenta e Ministro 
nobo nan den e proximo Gabinete cu lo mester keda 
instala, despues di elecionnan parlamentario na Sep¬ 
tember awor. 

E sugerencia pa esaki ser cambia, a bini di Tweede 
Kamer, cu ta kere cu e hecho cu ta huramneta e Minis- 
tronan tras di porta sera, ta anticua y cu lo mester trece 
cambio na esaki. 

Pero segun e informenan ta indica cu Prome Minis¬ 
tro Mark Rutte, a ser informa door di su Mahestad La 
Reina Beatrix durante di dia awe, cu esaki no por tuma 
lugar y cu eta desaproba e sugerencia aki. 

E noticia aki no a cai den bon tera serca Tweede Ka¬ 
mer, cu lo kier haya camaranan di television den e sitio 
na unda lo huramenta e Ministro nobo den e Gabinete 
nobo na September proximo. 

Un sala di come yena cu bishi- 
tantenan internacional, proceden- 
te di e cuater skinanan di mundo, a 
celebra e di 26 aniversario di Drift¬ 
wood Restaurant e siman aki. 

Bishitantenan for di Merca, Bra¬ 
zil, Colombia y Italia, hospedando 
na Renaissance, Bucuti y Westin, 
djis pa nombra algun, a uni nan 
mes na e miembronan di staff ani- 
ma cu tabata brindando pa e exito 
continuo di un di e isla su restau- 
rantnan mas stima. 

E restaurant ta den e mannan 


di famia Merryweather pa mas cu 
un cuartal di un siglo, y mientras 
cu e sala di come a expande den 
transcurso di e ananan, hunto cu 
e menu, e factor di pisca fresco a 
keda mescos, ya cu Driftwood res¬ 
taurant ta sirbi solamente e cumin- 
da di lama mas fresco, mas recien 
pisca for di lama, unda nan tabata 
landa mainta trempan y ta wordo 
sirbi den e oranan di anochi, den 
su restaurant carismatico y bunita 
situa den e curason di Oranjestad. 

E nomber y e decoracion sigur 
ta sostene e tema di e restaurant. 
Palo di lama gasta y bon uza ta 


decora e murayanan di e salanan, 
acompana pa glas di spiel, cocoli- 
shi, net di pisca, y articulonan mar¬ 
itime bieu cu no ta den uso mas. 

Esnan cu ta biniendo Aruba pa 
hopi ana kizas lo corda cu Drift¬ 
wood Restaurant a cuminsa cu 
solamente 8 mesa, y un menu 
skirbi na man, cual Francine Mer¬ 
ryweather a disena, incluyendo e 
logo. E klechinan di mesa tambe a 
wordo cosi na man, y e ambiente 
distintamente comodo y intimo, 
cual bishitantenan di e restaurant, 
tanto local como stranhero, a haya 
iresistiblemente encantador. 


Ainda e ta mustra y ta sinti ba- 
sicamente mescos, cu un calidad 
di pisca fresco cu no a cambia, y 
e hospitalidad ameno estilo Aru- 
biano. E famoso sopi di pisca sem¬ 
per a keda mescos, basa riba un 
receta bieu di famia. 

Na mando di e restaurant, Her¬ 
bert, un restaurateur apasiona di e 
di dos generacion cu ta pone hopi 
importancia riba e restaurant su 
experiencia di cena, percurando 
pa cada un di su bishitantenan 
disfruta di nan cuminda completa- 
mente. 

Premier Eman no ta mira pakiko e mester ta na Hulanda 


Manera nos redacion di Den 
Noticia a trece diabierna ultimo 
den nos edicion, na unda a elab- 
ora riba e hecho cu e tres Prome 
Ministronan di, Aruba Corsou y St. 
Maarten, a ser invita pa atende e 
reunion di Conseho di Ministronan 
di Reino. 

E agenda oficial no ta conoci te 
awor aki, y mas bien eta keda un 
misetrio pakiko Aruba a ser invita, 
si e asunto cu nan lo bai trata en- 
tre otro ta e topico di Finansa di e 
islanan di Corsou y Sint Maarten, 
cu ta pasando den momentonan 
hopi dificil y Hulanda lo ta pidiendo 


cuenta riba e asunto particular aki 
riba e situacion financiero. 

Prome Ministro di Hulanda, Mark 
Rutte y Ministro encarga cu Asun- 
tonan interno di Hulanda y di e is¬ 
lanan Hulandes den Caribe, Lies- 
beth Spies, a pidi pa e tres Prome 
Ministronan aki ta na e reunion di 
Conseho di Ministronan di Reino. 
Tambe ta invita na e reunion aki, 
e tres MinistroPlenipotenciarionan 
di e tres islanan aki cu a ser invita 
riba e particularidad aki. 

Prome Ministro di Aruba, Mike 
Eman, a duna di conoce bon cla 
cu su persona sigur lo bai riba e 


invitacion cu su persona a haya 
di Gobierno Hulandes, pero cu su 
persona, enberdad no ta mira e 
particularidad aki, ya cu si lo ta bai 
trata e asunto financiero di e otro 
dos islanan aki, esta Corsou y Sint 
Maarten, en berdad Aruba no tin ni 
arte ni parto den e asuntonan aki. 

Speculacionnan ta lanta den e 
mundo politico na e tres islanan 
aki, cu kiko lo tin tras di e agenda 
oficial na Hulanda, debi cu ningun 
di nan ta mira pakiko Aruba mester 
ta eynan. 

No ta conoci oficialmente si e 
Prome Ministro di Corsou, Gerrit 


Schotte, lo atende e reunion aki na 
Den Haag, Hulanda, ya cu su per¬ 
sona ta tin caba planea pa viaha e 
siman aki pa China y eno a duna 
di conoce si elo cambia esaki y tog 
bai Hulanda, pa atende e reunion 
di Conseho di Ministro Hulandes, 
pa atende e asunto riba agenda cu 
ta regacrda, e situacion di finansa 
di Corsou. 

Prome Ministro Mike Eman, a 
declara cu e si ta cla pa atende 
e reunion aki, pa mira pakiko su 
persona tambe mester ta den e re¬ 
union aki. 


Dama a asalta dofio di auto 
un bad y bay cu e auto 



Diadomingo merdia, un hyundai tucson full 
kibra cu flat tire a para na e machine di pump 
gasoline na Valero Boulevard tras di stuur ta 
baha un dama tur sushi y a drenta paden pa 
tank gasoline. Di biaha personal y security a ra- 
porta esaki na Polis unda patruya di trafico y 
Visibility Team a yega rapidamente y a bin topa 
cu e tucson A-42166 full kibra y no ta core mes, 
e dama chauffeur no por a ni cana riba su pia 


di bou influencia pisa di un substancia cu e ta. 
E dama a dal e auto den Madiki altura di Bud- 
weiser y varios otro caminda pa e auto a keda 
total los. 

Di biaha a cuminsa cu investigacion y a topa 
cu otro plachi number y e number pega riba e 
auto no ta ni cuadra y documentonan di otro 
hende ta aparece den e dashboard durante 


control. E dama na e sitio no tabata copera 
cu Polis. E dama den San Nicolas a agredi un 
homber cu ta e dono di e auto y a batie formal 
lage benta abou atrake y bay cu e auto y bin 
te playa cune, e homber mester a bay te na 
hospital pa haya atencion medico na e golpi- 
nan cu e’la haya for di e dama aki, e homber lo 
entrega keho di atraco y agresion formal contra 
su persona. 

Huespednan honra na Caribbean Palm, 
na ocasion di 25 aniversario 



Durante e fiesta popular di 
cocktail di gerente cu ta tuma luga 
tur siman, gerente general Astrid 
Muller y miembro di e hunta di 
directiva, Randy Croes, a honra 
tres pareha cu ta regresando pa 
e resort pa hopi aha, despues di 
a cumpra un unidad di timeshare 
na Caribbean Palm Village Resort, 
binti-cinco aha pasa. 

E parehanan Hostetter, Bloom¬ 
field y Semeleer-Wever a wordo 
presenta cu bunita plakkaatnan 
conmemorativo, mientras cu nan 
a para pa un oportunidad di saca 
portret cu miembronan di gerencia. 

E parti cu nan tres storianan tin 
den comun ta e fe cu nan tabatin 
den e exito di e resort, mientras cu 
esaki tabata den su bruki ainda, 
y e dushi momentonan cu nan ta 
pasa ora cu nan regresa tur aha. 

Na 1987, e pareha Hostetter a 
cumpra e camber di modelo di e 
resort di timeshare cu e tempo ey 
tabata bou di construccion, y te 
awe ainda nan ta disfrutando di e 


mesun adres ora nan ta akinan. E 
pareha Bloomfield a dicidi di dobla 
nan placer y a cumpra un unidad 
di timeshare adicional na un dife- 


rente resort situa banda di lama, y 
e pareha Semeleer-Wever ta viah- 
ando pa Orlando pa hopi aha como 
parti di e programa di intercambio 


di Interval, ademas di keda extra 
simannan ora e muchanan tin nan 
vakantie, na nan cas leu di cas, e 
Caribbean Palm Village Resort. 


Maestronan di Art Rules Aruba 
a tene un reunion di trabou 


Anticipando e dia grandi di dialu- 
na, Art Rules Aruba su maestronan 
a topa otro na Ventanas del Mar 
Restaurant pa un reunion di brunch 
y concretisacion di metanan prome 
cu e programa cuminsa. 

Organisa pa e Pancake Gal¬ 
lery Foundation pa e di tres aha 
consecutivo, Art Rules Aruba ta 
lansando riba dia 9 di Juli, ofreci- 
endo un programa di Arte educa- 
cional pa muchanan local cu ta den 
nan temporada di vakantie di scol. 

E programa ta wordo teni na 
Atelier 89, na Oranjestad, y ta wor¬ 
do presenta pa RBC Royal Bank, 
pa 201 adulto hoben entre e edad 
di 12 y 23 aha. 

Tur e studiantenan a expresa un 


deseo fuerte pa cultiva nan talen- 
tonan y habilidadnan artistico, y Art 
Rules Aruba ta proveendo nan cu 
e siguiente disciplinanan e aha aki: 
Fotografia, Moda, Film, Baile, DJ, 
Arte Urbano, Musica & Presenta- 
cion y Teatro, duna pa profesion- 
alnan local y internacional cu lo ta 
compartiendo nan conocemento y 
experiencia cu e hubentud di Aru¬ 
ba. Ventanas del Mar restaurant a 
ricibi e ekipo riba diadomingo, cu 
e maestronan procedente di e Re- 
ino Uni, Merca, Canada, Hulanda 
y Aruba. 

Ira & Ayra Kip, di e Pancake 
Gallery Foundation ta raporta cu 
e programa lo ta enfocando riba 
disciplina como un balor central 


riba e caminda pa exito. Forsa fis- 
ico tambe lo ricibi atencion, ya cu 
muchanan awendia ta wordo hiba 
pa nan lesnan door di nan mayor- 
nan, resultando den menos activi- 
dad y condicion fisico. 

Musica & Presentacion, un dis¬ 
ciplina introduci e aha aki pa e 
prome biaha, tabata sumamente 
den demanda, e rumannan Kip a 
splica, aceptando muchanan cu ta 
canta y esnan cu ta toca instrumen- 
tonan. E les di DJ a disfruta di un 
aumento den e cantidad di partici- 
pantenan cu a registra, y lo wordo 
duna pa un maestra cu ta un DJ fe- 
menino. Mientras cu baile y teatro 
a yena na un forma hopi bon, hopi 
mas a registra pa lesnan di Moda 


y Fotografia. E curso di fotografia 
di e aha aki lo ta documentando 
e evolucion di Aruba su hubentud 
como artistanan, resultando den 
imagennan excelente na final di e 
dos simannan. Film lo wordo duna 
pa un ekipo di dos, como tambe 
Arte Urbano. E studiantenan lo ta 
contribuyendo na e refrescamento 
di e proyecto di vivienda na Madiki, 
presentando e bario cu un pintura 
di muraya, ehecuta bou di e wowo 
experto di no solamente un, pero 
dos maestro di arte. 

Art Rules Aruba no lo tabata po- 
sibel sin e sosten di negoshinan 
local, cualnan tur a contribui pa in- 
verti den e programa, cual ta mas 
cu djis un tayer di zomer. 

Segun: S.E.P.P.A-SADA-SINBA y SDU 


STATUS PLAN Dl RECUPER- 
ACION 

Na e momentonan aki tin hopi 
confusion y informacionnan no 
completo ta circula rond cual ta 
hasi tambe cu e participantenan 
den e fondo naturalmente ta bira 
nervioso y kier sa kiko exacta- 
mente ta pasando. S.E.P.P.A.- 
SADA-SINBA y SdU a discuti e 
tema aki y tambe nos a buska e in¬ 
formacionnan necesario pa asina 
nos por duna nos miembronan in¬ 
formacionnan te na unda esaki ta 
conoci pa nos. 

Nos meta semper ta keda pa 
vigila e desaroyonan rond di e fon¬ 
do di pensioen y ta importante pa 
e participantenan ta informa. Pero 
loke tambe ta importante ta pa nos 
por hasi esaki na un forma respon- 
sabel, correcto . 

APFA tin un deficit netto di al- 
rededor di 642 miyon florin. Esaki 
ta inclui e capital di reserva cu ta 
rekeri pa yega na un cobertura di 


100%. E deficit aki ta procedente di 
e areglo di pensioen PVL. E delib- 
eracionnan ta trata principalmente 
e forma con pa ehecuta e acuerdo 
referente e garantianan cu gobi- 
erno a duna y e periodo den cual 
e recuperacion mestertuma lugar. 

E puntonan di salida di e plan di 
recuperacion cu ta riba mesa na e 
momento aki y cu e partidonan a 
alcansa den principio un acuerdo 
riba dje, ta papia di un recupera¬ 
cion den 15 aha, pago di e garan- 
tia di rendimento acorda den un 
suma anual fiho, y refinanciamento 
di e deficit. 

Segun informacion ricibi tin un 
discusion huridico entre APFA y 
gobierno riba e formalisacion di e 
obligacionnan financiero cu mester 
wordo acorda, e atraso den pago 
di e sobresueldo periodico (duurte- 
toeslag) cu ta suma Afl. 30 miyon 
y e liquidacion di e prima aumenta 
di 2010. 

E sobresueldo periodico no ta 


parti di e areglo di pensioen. E 
parti aki ta wordo paga na pensio- 
nadonan di acuerdo cu e maneho 
di indexacion di gobierno. Pues e 
ta un obligacion financiero di Pais 
Aruba y no di APFA. 

Segun cifranan obteni di APFA, 
gobierno ta pagando corectamente 
na APFAtur prima cu e ta retene di 
e empleadonan publico y tambe su 
mesun contribucion pa loke ta trata 
e areglo di pensioen NPR 2011. 

S.E.P.P.A.-SADA- SINBAy SdU 
ta sigui e desaroyonan di cerca y 
nos ta di opinion cu esaki ta wordo 
hasi tambe pa tur otro sindicato. 
Segun e statutonan di APFA, e 12 
sindicatonan cu ta representa e 
participantenan den e institucion 
aki tin nan representacion den e 
Hunta di Supervision cu ta consisti 
di 5 persona; un representante di 
Pais Aruba, un respresentante di 
e demas dunadornan di trabou y 
dos representate di sindicato. E ul¬ 
timo nan aki ta wordo apunta door 


di e sindicatonan conhuntamente. 
Conhuntamente e miembronan di 
e Hunta di Supervision, ta super¬ 
visa, aproba y stipula e maneho 
empresarial di APFA. Y nan tin e 
obligacion di had esaki na un for¬ 
ma cu ta tene debido cuenta cu tur 
e interesnan envolvi. Directiva di 
APFA na su turno tin e obligacion 
di duna informacion riba e situa- 
cion di e fondo. Ta mas cu claro 
cu tur atencion di sindicato ta dirigi 
na e momento aki pa keda haya in¬ 
formacion detaya di locual ta pas¬ 
ando den e deliberacionnan entre 
gobierno y APFA pa haya mas clar- 
idad den e plan di recuperacion y e 
plan di ehecucion como tambe e 
consecuencianan cu esaki por tin 
riba e participantenan. 

Na e momento aki ta hopi cla pa 
nos cu APFA y gobierno ta trah- 
ando pa yega na e ehecucion di e 
acuerdonan pa loke ta trata e defi¬ 
cit y e pagonan cu mester wordo 
realisa door di gobierno pa cumpli 
cu e garantianan stipula. 


Studiantenan cu ta bai den 
exterior ta preparando 


Manera ta conoci, tur 
e studiantenan cu ta bay- 
endo bai sigui nan estudio 
avansa den exterior, na e 
momentonan aki ta prepa¬ 
rando nan mes tur cu tin, 
debi na e hecho cu e tempo 
ta pretando riba nan. 

Falta algun siman mas 
prome cu e studiantenan 
sali pa Hulanda y otro parti- 
nan, manera Merca y Cen¬ 
tro y Sur America, pa sigui 
nan estudio avansa. 

Mayoria di studiantenan 
a pasa ta pone nan docu- 


mentonan na ordo y has- 
ta prepara nan mes den 
cushinamento y otro cos 
nan di cas, cu nan ta bai 
haya nan mes ta hasi den 
exterior. 

Tin varios reunionnan cu 
a serteni cu e studiantenan 
cu ta bai den exterior riba 
diferente topico y ainda fal¬ 
ta representantenan di Go¬ 
bierno di e departamento 
di Educacion, cu lo mester 
duna nan ultimo instru- 
cionnan na e studiantenan, 
prome cu esakinan bai riba 


avion. 

Nos tin entendi tambe 
cu manera ta e caso di tur 
aha, na yegada di e studi¬ 
antenan na Schiphol, Hu¬ 
landa, nan lo wordo ricibi, 
pa esnan di Cas di Aruba 
y tambe pa Ministro Pleni- 
potenciario, Edwin Abath, 
kende lo yama nan un bon 
bini na nan cas nobo y lo 
deseanan tur clase di exito 
den nan estudio y tambe 
na unda elo indica na e stu¬ 
diantenan aki, cu su perso¬ 
na y henter e staf di Cas di 


Aruba, lo ta na nan disposi- 
cion pa cualkier eventuali- 
dad cu por surgi, durantem 
nan estadia na Hulanda. 

Riba e mesun dia di 
nan yegada na Hulanda, 
busnan lo ta cla pa hiba 
e studiantenan na nan re- 
spectivo destinacion rond 
di Hulanda y na unda nan 
guianan lo sa di prepara un 
programa pa cada studi- 
ante, por haya e ayudo pa 
incorpora den e cuidad cu 
su persona lo bai biba. 

No ta conoci si manera 


antes, lo tin un comision 
di despedida pa e studian¬ 
tenan aki na nos Aeropuer- 
to Internacional Reina Bea¬ 
trix, pa Gabinete Eman, 
manera semper tabata e 
caso na momento cu e par- 
tido berde ta na mando. 
Sigur esaki lo ta algo bunita 
y ta di spera cu elo por ta 
e caso ainda, ya cu henter 
e comunidad ta biba cu e 
studiantenan aki via televi¬ 
sion, Ohala cu esaki lo por 
ta posibel e aha aki atrobe! 





Sifranan no ta gana 


Korsou a registra 
defisit di 500 

mion florin riba balansa di pago 


WILLEMSTAD. (B) - Pa di 
prome biaha den diesun ana ba¬ 
lansa di pago di pais Korsou ta 
mustra un deficit di 500 miyon flo¬ 
rin. 

Un di e motibunan prinsipal ku a 
kondusi na e redukshon aki ta un 
bahada di transferensia neto ora 
ku e programa di saneamentu di 
debenan 2010 a finalisa. 

Di otro banda eksportashon a 
subi komo resultado di e montante 
ku refineria Isla a risibi p a su ak- 
tividatnan di refinashon. 

Otro aspektonan ku a kontribui 
na nos oumento di eksportashon 
ta nos entradanan prosedente di 
bunker, re-eksportashon di parti di 
e empresanan ku no stin den zona 


franko, drechamentu di barku i nos 
turismo segun presidente di Banko 
Sentral di Korsou i Sint Maarten, 
dr. Emsley Tromp, a bisa ayera 
tardi durante un konferensia di 
prensa. 

Dr. Tromp a bisa sinembargo 
ku den e mesun rosea mester fiha 
atenshon riba e hecho ku krese- 
mentu di nos eksportashon a keda 
limita pa motibu di un bahada den 
e divisanan genera pa nos sektor 
di servisio finansiero. 

Importashon a oumenta komo 
konsekuensia di un preis promedio 
mas haltu di krudo riba merkado 
internashonal i mas importashon 
di merkansia den nos zona franko 
i den komersio tantu por mayor 
komo detal. 


Sektor servisio finansiero internashonal 
ta importante pa nos balansa di pago 


WILLEMSTAD. (B) - Segun dr. 
Emsley Tromp, e sektor di ser¬ 
visio finansiero internashonal di 
nos pais ta keda importante pa 
drecha e defisit riba e kuenta ko- 
riente di nos balansa di pago. 

Un di e pasonan ku Banko 
Sentral a tuma pa atende ku e 
defisit kresiente di nos kuenta 
koriente riba balansa di pago i e 
kresementu di kredito den sektor 
priva tabata restringi e espasio 
riba nos merkado di kapital, di 
plaka. 

A oumenta e porshentahe di 
reserva ku ta rekeri pa bankonan 
komersial te na 10.5 porshento 
na kabamentu di aha pasa. 

Pero mester hasi menshon di 
e hecho ku ta riba termino kor- 
tiku so medidanan riba tereno 
di maneho monetario ta alivia e 
situashon. 

Korsou i Sint Maarten ku tin un 
ekonomia chikitui i habri mester 


tuma medidanan struktural pa 
stimula eksportashon di akuerdo 
ku dr. Emsley Tromp. 

Den e konteksto aki Banko 
Sentral ta boga pa esfuersonan 
konhunto pa duna nos sektor di 
servisio finansiero internashonal 
e posishon ku e tabatin anterior- 
mente komo un di e pilanan eko- 
nomiko ku tabata genera sen- 
tenares di miyones di divisa pa 
aha. 

Na mes momentu e tabata 
krea tambe puestonan di trabou 
riba nivel haltu. 

Esfuersonan ku e sektor aki 
a hasi resientemente no a duna 
e frutanan desea ainda pero ta 
hustamente pa e motibu aki lo 
mester ta posibel pa krea kondis- 
honnan nesesario atraves di un 
union di forsa den e sektor aki, 
inkluyendo gobiernu i Banko 
Sentral, pa di e manera aki sek¬ 
tor finansiero por bai florese di 
nobo. 


Lito i Blitz a djoin pa huntu nan sigui ku mensahenan positivo pa nan amiguitunan 


WILLEMSTAD - Djabierne ultimo 
durante di un mini konsierto di Blitz 
den Willemstad Room di Hilton Hotel 
dilanti di mas ku 200 amiguitu, Lito e 
Amiguitu Spardo huntu ku direktor di 
Maduro & Curiel's Bank, sr. Michael 
de Sola a anunsia ofisialmente e kop- 
erashon entre Lito i Blitz. 

Sr. Michael de Sola a hiba palabra 
i a bisa : “Lito, e Amiguitu Spardo ta 
trata semper pa duna un aporte posi¬ 
tivo na desaroyo di tur mucha riba 
diferente area, spesialmente ku su 
proyekto di ‘Kuida Bo Skol i Stima Bo 
Skol’, ku ta ensera Kore Pa Bo skol, 
Lesa pa Bo skol, Kanta den kor pa Bo 
skol i Kanta Tumba pa Bo skol. Impor¬ 


tante ta ku e muchanan ta sentral den 
e proyektonan di Lito i e muchanan ta 
hana un oportunidat di mustra i desa- 
roya nan talento i gana premio pa nan 
skol. Pero Lito so no por hasi tur kos. 
Awor huntu ku Blitz, Lito por reforsa su 
mensahenan positivo na tur amiguitu¬ 
nan di Lito via di kanto, baile, videoclip, 
jingle i tv spot. Blitz ta un ehempel kon 
muchanan ku dedikashon i disiplina 
por realisa nan sono dunando show 
kantando i bailando i kombina esaki 
ku mensahenan masha positivo ku ta 
yega muchu mas fasil na e muchanan. 
Blitz su kansionnan ku mensahenan 
positivo, ku ritmo alegre i yen di zjeitu 
mester sirbi komo un inspirashon pa 


nos muchanan sina bon na skol, kuida 
nos medioambiente, tin respet pa otro 
i pa tin un komportashon ehemplar 
na skol i na kas”. Pa seya e amistat i 
koperashon entre Lito i Blitz, Michael 
de Sola huntu ku Lito i tur e artistan- 
an di Blitz, Tiffany, Xechell, Beyonce, 
Timothy, Tishona i Gedion a hasi un 
promesa dilanti di tur mucha, prensa i 
invitado ku tabata presente, ku huntu 
nan lo sigui ku mensahenan i even- 
tonan positivo di un manera diferente 
pa nan amiguitunan. 

Maduro & Curiel's Bank ta gradisf 
e organisashon di Blitz, e mayornan 
di e artistanan i tambe e guiadonan 
ku boluntariamente ta kopera ku nos 


muchanan, pa nan konfiansa pa asep- 
ta Lito komo nan partner. 

Michael de Sola a finalisa bisando 
: “Tur amiguitunan di Lito keda pen- 
diente pa TV spotnan ku mensahenan 
bunita di Blitz huntu ku Lito, “Fakansi 
ku Deporte” organisa pa Sedreko 
i patrosina pa Lito ku lo tuma luga 
den e di tres siman di Yuli na SDK i 
tambe e popular “Lito Film Festival” 
na The Movies den e prome siman di 
ougustus. Ku e eventonan aki nos ke 
kontribui den edukashon di e mucha 
pero alabes nos ta konsiente ku nos 
mester kontribui pa yuda e mucha 
diberti sanamente tambe i asina yuda 
krea miho hende pa nos komunidat”. 

Jacintha Cosntansia ta hana ku : 

Pueblo di Korsou a gana den kaso di 
importadonan di remedi 


WILLEMSTAD. Minister Jacinta Scoop- Con¬ 
stancy i Minister Nasser El Hakim a elabora 
tokante e tema preis maksimo pa remedi i e ul¬ 
timo desishon di Wes den esaki. Tur dos man- 
datario a mustra ku pueblo di Korsou a gana i ta 
spera ku awor lo sigui manera a keda palabra. 

Minister Scoop-Constancia a mustra tambe 
ku SVB a hasi investigashon i no ta berdat ku 
stipulashon di preis maksimo ta baha kalidat. 

E dos ministernan a sinta ku importadonan 
di remedi i lokual a sali for di e deliberashon- 
nan aki ta ku ta tarda pa importadonan hana 
nan pago. Pa loke ta trata un posibel kreashon 
di skarsedat di remedi di parti di importadonan, 
Minister Scoop-Constancia a mustra ku e lo 
no asepta esaki pasobra aki ta trata di bida di 


hende. 

Minister El Hakim a enfatisa ku remedi na 
Korsou ta inhustamente karu i ku pueblo di Kor¬ 
sou ta sufriendo bou di esaki pa hopi aha kaba. 

Minister El Hakim a sigui splika ku gobier- 
nunan anterior no a protehe nos pueblo i ta de- 
ber di Gobiernu pa protehe yunan di pueblo i 
nan si a hasi esaki. 

For di luna di november 2011 a finalisa dos 
raport tokante bahada di preis di remedi. Spe- 
sialistanan di salubridat i ku konosementu huri- 
diko a sostene e investigashon. Banda di esaki 
resultadonan di e investigashon a keda sostene 
dor di un konsultant international ku ta afilia na 
un universidat na Hulanda. 

Ku e triunfo di pueblo den korte, Minister 


Scoop- Constancia ta splika ku e desishon aki 
lo habri kaminda pa sigui ku reformanan den 
sektor di salubridat. 

Sektor di salubridat ta kosta komunidat 661 
mion florin pa aha i sin reformanan, manera na 
hopi otro paisnan tambe a keda introdusi, esaki 
lo sigui oumenta. 

Esaki tin komo konsekuensha ku lo no por 
garantisa ku komunidat ta sigui hana kuido na 
nivel. 

Riba potret, Minister di Desaroyo Ekonomiko 
senor Nasser El Hakim i Minister di Salubridat 
Publiko, Medio Ambiente i Naturalesa senora 
Jacinta Scoop- Constancia durante su diskurso 
den e reuda di prensa di djabierne ultimo. 


Wes ta kere siegamente den bon intenshon di gobiernu 

Importadonan ta konsidera 
pa apela despues di veredikto 

desepshonante 


WILLEMSTAD - E asosia- 
shon di importado di remedi VIPP 
a keda ku sabor margu den su 
boka despues di a perde un wis- 
io sumario kontra gobiernu pa un 
regulashon drastiko di e sektor di 
importashon di remedi. Huntu ku 
e abogado ta wak kiko e posibili- 
datnan ta pa apela of otro paso, ya 
ku unilateralmente lo amarga bida 
di e sektor si no kambia nada na 
gobiernu su medidanan. Nan lo 
kousa ku e sektor ta kremp ku hopi 
retiro komo resultado i e riesgo di 
un skarsedat kroniko di remedi. 

Anke ku nan ta rekonose ku pa 
un wes den un wisio sumario no 
ta posibel pa investiga tur aspekto 
te den detaye, pasobra ta trata di 
un materia komplika, tog VIPP tin 
e impreshon ku wes ta kere sie¬ 


gamente den e intenshonnan di 
gobiernu. 

No por sera wowo pa e echo ku 
nan a neglisha e argumentunan di 
VIPP por kompleto. 

Ta durante e tratamentu di e 
kaso numa a bira posibel pa aplika 
un tempu rasonabel di transishon 
(grace period) pa por bende e stok 
di remedi na e preis bieu i ku ta bai 
reevalua e lista di preis maksimo 
pasobra e lista di gobiernu no ta 
klop di niun banda. 

Prome ku esei nan no tabata 
ke tende nada di esei. Ademas e 
magistrado a neglisha por komple¬ 
to ku gobiernu di un forma sistema- 
tiko a evita diskuti ku e sektor riba 
kontenido. Ta impone a impone e 
medidanan. E sektor mester guli 


manda abou. Pa definishon un ak- 
titut intransigente asina ta frustra 
tur forma di dialogo sano. 

Hasta un akuerdo preliminar ku 
nan mes konseheronan gobiernu a 
kita resueltamente for di mesa. Pa 
gobiernu laga parse na e Kolegio 
di supervishon finansiero (Cft) ku e 
ta traha seriamente na ekonomis- 
ashon i reforma, ta sakrifika e sek¬ 
tor farmaseutiko, Dios sa pa habri 
kaminda pa interesadonan nobo 
ku ta bon ku gobiernu. Gobiernu su 
defensa ku esaki ta na interes gen¬ 
eral ta un argumentu fantasma. Si 
wak desaroyo for di november aha 
pasa ora a reuni pa prome be, ya 
aya e desishon tabata tuma kaba. 
Djis pa laga parse ku a dialoga ku 
VIPP, a sinta na mesa ku nan. Ta¬ 
bata un asuntu prefabrika. Ni mes 


gobiernu no a kumpli na tempu ku 
e promesanan ku el a hasi durante 
tratamentu di e kaso i tog wes ta 
presurm ku gobiernu lo tin bista i 
oido pa e opheshonnan di e sektor. 

Pronto komunidat lo bolbe sinti e 
konsekuensianan di esaki. Despu¬ 
es di e veredikto VIPP ya no tin e 
ilushon mas ku e aktitut di gobiernu 
lo kambia, menos ainda drecha. Al 
kontrali. Gobiernu lo sinti’e reforsa 
i lo mira esaki komo legitimashon 
pa e dal bai manera el a bin ta 
hasi. Pa motibu di e sentensia de¬ 
sepshonante den e wisio sumario, 
e miembronan di VIPP ta kontem- 
plando pa sea apela e sentensia of 
tuma otro paso pa pone un paro na 
gobiernu su maneho pa kibra kos i 
pa garantisa kontinuidat i kalidat di 
e sektor. 




Benny Nisbet (PPA) 

“ Oranjestad ta haya su hospital renova y S.N. ta ser 

boycotea pa M. Eman” 


Algun siman atras....a worde 
presenta na comunidad di Aruba e 
‘maquette’ di e expancion y reno- 
vacion di Hospital dr. Horacio 
Oduber. E projecto ta ensera un 
inversion di 180 miljon florin(100 
miljon dollar) cu lo worde inverti. 
Segun e informacion e projecto lo 
ensera : 

Construcion di un Edificio nobo 

Renovacion di actual edificio. 

Construcion di un parti(hospital) 
dedica na un parti psyhologico. 

Construcion di un Edificio unda 
lo por studia enfermeria etc. 

Tambe lo bini un parti unda nos 
grandinan lo por keda. 

Notable tabata e informacion 
den prensa y nos ta cita: “ E prome 
cambionan cu lo por mira ta e con¬ 
strucion di e camber di operacion 
pa hasi invervencion cardiologico 


Tur esaki lo duna e projecto aki 


e derecho di hiba e nomber un 
‘Centro di Medicina’ pa nos socie- 
dad Arubano. 

Di parti di Gabinete Mike Eman 
nos por a tende cu nan lo kier un 
‘five star Hospital’ aki na Aruba !! 
Y mes notable ta cu parlamento 
como representacion di pueblo a 
keda relativamente keto riba e vi¬ 
sion aki. 

E SITIO.? ATENE CUENTA 

CU E PROBLEMATICA DI AWA 
DEN FUTURO ...? 

Na prome lugar partido PPA ta 
di opinion cu gobierno di Aruba 
esta Gabinete Mike Eman(AVP) 
debe nos comunidad un splicacion 
di con gobierno y top di Hospital a 
scoge pa e expancion y construc- 
cion aki tuma lugar na e mesun 
sitio unda e actual hospital ta... 
mientras e ultimo 35 ana cu e hos¬ 
pital ta na e sitio aki.el a worde 

severamente critica ....como un 
sitio NO correcto....y cu lo mester 


bini un Hospital ‘meimei’ di Aruba. 
E critica aki nos PPA a tende di- 
rectamente di partido AVP durante 
e ananan cu a pasa. Den pasado 
hopi a kere den un hospital den 
cercania di ‘drive inn” mientras 
cu bao di gabinete Oduber nos a 
tende cu nan lo tabatatin inten- 
cion pa construi un hospital nobo 
na Cumana. PPAta ripiti ....Gabi¬ 
nete Mike Eman (Ministro Visser) 
mester splica e argumentacion pa 
mantene e Hospital y cu expancion 

na e sitio actual.basa riba cual 

argumentacion esaki a tuma lugar 
?? 

Na mes momento PPA lo kier 
pone construccion di TUR edificio 
den cercania di nos ‘beachnan’ 
den contexto di “Climate change y 
rising sea waters”. Riba diferente 
isla den Caribe ...tin un ‘stop’ riba 
construccion di Edificio serca di 
lama....specialmente si trata si- 


tionan abao cu lo por worde affecta 
pa lama mas fascil!. E prohibicion 
riba varios isla ta hasta den mane- 
ho NACIONAL y leynan ta den pro- 
ceso di worde introduci. Historia ta 

dicta .cu unda nos Hospital dr. 

Horacio Oduber ta.ta un sitio 

cu ta worde affecta severamente 
durante jobidanan pisa ... pero 
tambe ta den e ‘area’ unda lama 
normalmente kaba sa tin ‘efecto’ 
( e.o. Bushiri Hotel ...Manchebo 
etc)... Pregunta publico di PPA na 
Gabinete Mike Eman(AVP) ta.... 
cu si a tene cuenta cu e efecto di 
‘rising sea waters’ y su efecto riba 
un Hospital na e sitio aki ?? SI 
No kier kere PPA anto nos kier re- 
cordabo na e ponencia di profes¬ 
sor Schragg di Harvard university 
durante su bishita na Aruba....cu a 

bisa.”aki 30/40 ana ALL your 

hotels will be standing in sea wa¬ 
ter.” !!!! A evalua esaki ora e 

planifica e projecto aki ????? 


Competencia Hubenil Gang di Arte 2012 



E ana aki Gang di Arte ta 
celebra su di 6 aha y e ta 
mustra di bira un otro exito 
mirando e calidad, talento y 
entusiasmo di e participan- 
tenan. 

Departamento di Cultura 
Aruba (DCA) ta sigui eleva 
e competencia aki na un 
nivel mas halto, brindando 
e maximo ganado(nan) e 
oportunidad pa had un in- 
tercambio di nan obra na 
nos hermana isla Corsou. 
Tambe e ganado(nan) lo 
fungi como cara di e com¬ 
petencia y lo representa 
Gang di Arte na diferente 
actividad durante henter 
un aha poniendo e enfoke 
riba e desaroyo artistico di 
e hoben(nan). 

Competencia Hubenil 


Gang di Arte cu ya ta hopi 
conoci den nos comunidad, 
ta ofrece un plataforma pa 
e hoben por expresa, ex- 
perimenta y presenta di- 
lanti un publico grandi riba 
un escenario cu excelente 
condicionnan tecnico y pro- 
fesional. 

Tur aha Gang di Arte ta 
bin cu un tema y e tema 
oficial di e aha aki ta ‘Stra- 
no’, na unda e hobennan lo 
mester crea un obra artis¬ 
tico cu ta refleha esaki y pa 
medio di nan interpretacion 
yega na un resultado artis¬ 
tico completamente unico y 
original. Mescos cu tur aha 
ta ofrece un programa di 
preparacion pa yuda y guia 
e hobennan cu ta participa. 
Ta importante pa menciona 
cu e participacion aki ta 
completamente gratis. 


E preparacion ta consisti 
di diferente tayer cu ta tu- 
mando luga na entre otro 
Ateliers’89 riba Dominican- 
essenstraat y na DCA mes. 

For di algun siman caba 
prome cu e competencia 
nan ta hopi activo, na unda 
nan lo ta hayando topi- 
conan di interes riba dife¬ 
rente tecnica di presenta- 
cion, improvisacion, traha 
den grupo, integracion, 
desaroyo fisico, creativi- 
dad, entre otro. Tambe du¬ 
rante di e tayernan aki na 
a haya bishita di diferente 
prensa tanto internacional 
y personalidadnan impor¬ 
tante. Entre nan, bishita 
for di Corsou y tambe nan 
tabata tin e honor di por 
ricibi e bishita di Sr. Lavelle 
Smith Jr. (Award Win¬ 


ning Choreographer to the 
stars). Kende ademas di a 
wak e hobennan improvisa 
riba diferente obhetonan 
strano, a conta parti chikito 
di su historia y a comparti 
su experiencianan. El a 
contesta, had pregunta 
y a duna algun tips como 
tambe a traha un coreogra- 
fia chikito cu e hobennan 
presente. 

Sr. Smith ta un coreo- 
grafo internacional di 
Prince, Diana Ross, Mi¬ 
chael Jackson, Beyonce y 
hopi artista mas! 


Gang di Arte ta un com¬ 
petencia dirigi na hoben¬ 
nan entre 14 pa 20 aha di 
edad cu tin talento creativo 
y activo riba tereno di arte 
visual, video, fotografia, 
arte di palabra, baile, DJ, 
literatura, moda, multime¬ 
dia, musica y/of teatro. E 
hobennan ta preparando 
fuertemente pa mustra 
Aruba nan creacion propio 
y nan poder di expresion 
riba un escenario profe- 
sional. Creando pasion pa 
Arte! 

Island Temptations ta marca su di 10 aniversario 



Tempo en berdad ta bula ora bo 
ta pasando bon, y pa e ekipo di Is¬ 
land Temptations ta dificil pa kere 
cu 10 ana a pasa desde cu nan a 
tene nan fiesta grandi di lansam- 
ento cu a desvela e prome edicion 
di loke lo bira e isla su unico revista 


ganador di premio, di cual mas no¬ 
table tabata tres Premio di Escritor 
di Viahe for di e Caribbean Tour¬ 
ism Organization pa e promocion 
excelente di e region. 

Diez ana ta ensera 31 edicion 


cu a presenta e isla su artistanan 
talentoso, musicantenan, chefnan, 
eventonan, actividadnan, deporte, 
y flora y fauna. “Ainda mi ta corda 
algun hende cu a conta mi diez 
ana pasa cu no tin niun manera cu 
nos lo por bin cu suficiente mate¬ 
rial fresco cada biaha pa tene e 
revista yena cu articulonan y infor- 
macion, ya cu e isla tabata demasi- 
ado chikito y no tabatin suficiente 
material pa mas cu un edicion pa 
ana...Mi ta kere cu nos a compro- 
ba cu nan no tabata corecto, pa- 
sobra practicamente tur caminda 
cu bo wak y cada skina cu bo bira 
tin un personalidad interesante, un 
talento cu no a wordo descubri ai¬ 
nda, of un perspectiva nobo di loke 
ta had e isla aki asina unicamente 
bunita,” e revista su director edito¬ 
rial y creativo, Tina Causey-Bislick, 
a comparti. 

E revista su portadanan a bira 
imagennan iconico, captando e 
atencion di su lectornan for di e 
cuminsamento, cu cada portada 
presentando algo un tiki diferente 
cu e edicion cu a bin su dilanti. E 
prome articulo den e edicion di e 
di 10 aniversario ta presenta tur e 
portadanan di pasado, cu comen- 


tarionan fordi lectornan, amigonan 
y famia tocante nan portadanan fa- 
borito y mas memorabel. 

E portada mas nobo y e por- 
tretnan cu ta acompana e portada 
den e revista ta presenta pinups 
famoso di e pasado, recrea segun 
cada detaye chikito cu un toke Aru- 
biano. “Nos prome edicion di Pinup 
tabata na 2008, y tabata un di nos 
edicionnan mas popular, asina ta, 
nos a dicidi di bishita e concepto 
atrobe, cu hasta mas energia y 
atencion pa detaye cu nos a yega 
di duna—sigur nos articulo di por- 
tret mas ambicioso cu nos a yega 
di haci...y nos no por ta mas or- 
guyoso di e resultadonan y tur e 
trabou duro nos ekipo a had pa 
por haci’e posibel,” tabata e pal- 
abranan di e revista su director di 
relacionnan publico y proyectonan 
special, Rona Coster. 

E edicion di e di diez aniversario 
tambe ta hiba nos bek den pasado 
cu hopi di e artistanan cu a yega 
di sali den e revista, ta had un 
otro bishita serca tres musicante 
contemporaneo riba e isla, ta ex¬ 
plore cuminda cu ta menos conoci, 
como tambe hopi di su articulonan 
y columnanan regular. 


Arugas ta limita seis cylinder 
pa aiia pa cas 


Ultimamente tin un desaroyo 
nobo cu a manisfesta su mes, na 
unda dononan di cas rond di nos 
isla ta haya nan mes limita cu ta 
solamente seis cylinder di gas por 
haya pa aha y cu si yega e canti- 
dad aki, lo no por haya mas cum- 
pra. 

E pregunta cu ta ser hasi na 
e momentonan aki ta, mirando e 
situacion economico precario cu 
nos isla ta bibando aden, ta hasi 
cu hopi hende ta busca manera ta 
crea algo pa genera placa pa nan 
por sobrevivi den e epoca aki. 

Mirando e hecho cu gerencia a 


limita seis boter di cylinder pa cas 
pa aha, ta hasi cu hopi hende cu lo 
por a bai hasi cuminda, traha bolo 
of cualkier otro cos pa haya entra- 
da extra, ta haya nan cu esaki no 
por mas , debi cu gerente di Aru¬ 
gas a limita nan pa hasi esaki, door 
di impone un limite na seis boter di 
cylinder di gas pa cada cas rond di 
nos isla. 

Solamente negoshi y restaurant- 
nan por haya mas cu esaki, segun 
informacionnan ta indica. 

No ta conoci, si gerencia di Aru¬ 
gas lo por bai evalua e desicion aki 
cu ta limita cada cas na seis boter 


di cylinder di gas pa aha y lo por 
bai hasi un excepcion y por hisa e 
cantidad aki na mas cu seis boter 
di cylinder di gas. 

Mirando cu Arugas ta un com- 
pania independiente y priva, no 
ta mucho cos cu Gobierno lo por 
hasi, sino mas bien intermedia y 
purba na trece clarificacion riba e 
topico aki y si lo por yega na sola¬ 
mente hasi un apelacion na geren¬ 
cia di Arugas. Mas no ta den man 
di Gobierno cu elo por hasi, ya cu 
eta limita y no por bisa nada den 
e operacion diario di e empresa di 
Arugas. 

Elmar kier yega na areglo 
cu clientenan cu tin atraso 



Manera ta bon conoci, e cantidad di e con- 
sumidornan cu a cai a tras cu nan pago di nan 
cuenta di coriente na Elmar, awor aki lo haya 
e oportunidad pa yega na un areglo pa paga 
esakinan. E consumidornan aki, lo mester pasa 
na oficina principal, pa por hasi esaki y di e for¬ 
ma aki, e consumidor, lo por haya su meter di 
coriente, conecta atrobe. 

Manera ta conoci, e cantidad di esnan cu no 
tin meter di coriente na nan cas, a subi drastica- 
mente y ta un cantidad considerabel y gerencia 
di Elmar, no kier bai den detayes di e catidad, 
pero e montante di e casnan na e momentonan 
aki sin coriente a subi masha hopi mes. 

Ta pesei awor aki, gerencia ta hasi un yama- 
da na tur esnan cu debe coriente pa mas cu 


dos luna y cu nan meter a ser desconecta, pa 
pasa na su oficina principal na Playa y pa yega 
na un areglo y di e forma ey por haya nan meter 
conecta mesora. Claro cu una vez cu bo yega 
na un areglo, lo mester cumpli cabalmente, tur 
luna cune, sin faya y na mes momento paga 
esun normal cu lo sigui bini. 

Gerencia di Elmar ta sigur cu esnan cu ta sin 
coriente lo sa di hasi bon uso di e oportunidad 
aki, pa di e forma aki haya nan meter conecta 
atrobe na nan cas. 

Mester bisa cu den e ultimo tres luna nan 
aki, e canidad di consumidor di coriente, a haya 
nan confronta cu nan meter di coriente a ser 
kita debi na e atrasonan den recibo. 


E situacion economico riba nos isla, auke ta 
ser bisa cu cosnan ta bon, mester indica cu por 
medio di e situacionnan aki entre otro na Elmar, 
por nota cu cantidad di casnan rond di nos isla 
ta haya nan den problema pa fin di luna paga 
nan cuentanan na tempo, entre otro esun di El¬ 
mar. 

E situacion, entre otro di e consumidornan di 
awa, tambe ta indica cu esnan cu nan meter di 
awa a ser kita, tambe ta subiendo den e canti- 
dadnan rond di nos isla. 

Ta di spera cu e oportunidad nobo cu entre 
otro Elmar ta duna lo sa di wordo aprecia pa su 
consumidornan. Na mes momento ta pidi cada 
cuidadano, pa regula nan gastonan, pa no haya 
nan mes den situacionnan asina aki mas. 

